 Mheshimiwa Spika, si nia ya Kambi ya Upinzani kuwasilisha Ripoti nzima ya tukio hili hapa, nia yetu ni kutaka kupeleka ujumbe kwa Wizara ya Ulinzi na Jeshi la Kujenga Taifa pamoja na Jeshi la Wananchi wa Tanzania JWTZ kwamba vitendo kama hivi vinalivunjia Jeshi letu heshima kwa kiwango kikubwa sana mbele ya wananchi wa Tanzania na hata katika medani za kimataifa. 